Who's Nailin' Paylin?

Who's Nailin' Paylin? is in satiryske Amerikaanske pornofilm út 2008, produsearre troch Hustler Video fan pornomagnaat Larry Flynt, wêryn't de doetiidske Republikeinske fise-presidintskandidate Sarah Palin parodiëarre wurdt. De titel betsjut safolle as "Wa naait Paylin?", en yn 'e film wurdt "Serra Paylin" spile troch de Amerikaanske pornoaktrise Lisa Ann, dy't mei dizze rol har karriêre in nije ympuls joech en der tige populêr troch waard.

Produksje
De film waard regisearre troch Jerome Tanner en yn twa dagen opnommen. Hy omfettet fiif sênes dy't Palin har libben fan har studintetiid oant har kandidaatskip foar it fise-presidintskip beslane. Dêryn hat Lisa Ann as "Serra Paylin" seksuële omgong mei û.m. aktrises dy't de froulike politisy Hillary Clinton (spile troch Nina Hartley) en Condoleezza Rice (spile troch Jada Fire) parodiëarje, en dêrnjonken mei twa Russyske soldaten. (Datlêste is in ferwizing nei in útspraak fan Palin, dy't doedestiden gûverneur fan 'e Amerikaanske steat Alaska wie en op in stuit opmurk dat men út Alaska wei by goed waar Ruslân lizzen sjen kin.)

Who's Nailin' Paylin? waard útbrocht op 4 novimber 2008, de dei fan 'e Amerikaanske presidintsferkiezings, en wie fuortynienen al in grut súkses. Resensinten wiene minder loovjend en lieten de film folslein ôfrinne, mar dat koe de fans blykber neat skele. Lisa Ann waard útnûge foar fraachpetearen yn Amerikaanske talkshows op 'e nasjonale tillefyzje, lykas Marie Claire en Entertainment Tonight.

In bonussêne mei de titel Obama is Nailin' Paylin, wêryn't "Serra Paylin" seks bedriuwt mei in swarte akteur dy't Barack Obama parodiëarret, waard frijjûn op 'e foarjûn fan ferkiezings; dizze sêne is beskikber fia de ledewebside fan Hustler en op 'e blu-ray-útjefte fan 'e film, mar stiet net op 'e dvd-útjefte.Rodriguez, Ariana, Hustler Shoots "Obama Is Nailin' Paylin" (www.xbiz.com). Who's Nailin' Paylin? wie sa populêr, dat Hustler noch ferskate ferfolgen makke hat, mei eltse kear wer Lisa Ann yn 'e haadrol, lykas Letterman's Nailin' Palin (augustus 2009)Letterman's Nailin Palin DVD (www.cduniverse.com)., You're Nailin' Palin (septimber 2009)You're Nailin' Palin DVD (www.cduniverse.com)., Hollywood's Nailin' Palin (2010)Hollywood's Nailin Palin DVD (www.cduniverse.com)., en Who's Nailin' Palin #2 (2011).Who's Nailin Palin #2 DVD (www.cduniverse.com). Dêrfan is Letterman's Nailin' Palin in ferwizing nei de iepentlike deilisskip fan Sarah Palin en talkshow-presintator David Letterman, wylst Hollywood's Nailin' Palin in wink is nei de realitysearje op 'e Amerikaanske tillefyzje, wêrby't Sarah Palin en har gesin harren de hiele dei troch de kamera folgje lieten.

 Radiograp
Yn novimber 2008 waard (de echte) Sarah Palin skille troch Sébastien Trudel en Marc-Antoine Audette, twa grapmakkers fan it radiostasjon CKOI-FM út it Kanadeeske Montreal, dy't harsels "de Maskere Wrekers" (the Masked Avengers of les Justiciers Masqués) neame. Dêrby die Audette himsels foar as de doetiidske Frânske presidint Nicolas Sarkozy, wat Palin foar sûkerswiet oannaam. Op "Sarkozy" syn opmerking: 'Ik moat sizze, gûverneur Palin, dat ik geniete haw fan dy dokumintêre dy't se oer jo libben makke hawwe, jo witte wol, Who's Nailin' Paylin?, fan Hustler,' antwurde Palin: 'O, moai sa. Tankje wol.'

 Prizen en nominaasjes 
 Priis Kategory Foar Resultaat AVN Award bêst fûne titel fan it jierYnformaasje oer Who's Nailin' Paylin? yn 'e Internet Movie Database (IMDb). Jerome Tanner en Larry Flynt wûn bêste aktriseYnformaasje oer Who's Nailin' Paylin? yn 'e Internet Movie Database (IMDb). Lisa Ann nominearre bêste komeedzjeYnformaasje oer Who's Nailin' Paylin? yn 'e Internet Movie Database (IMDb). Jerome Tanner nominearre bêste totale marketingkampanje (yndividueel projekt)Ynformaasje oer Who's Nailin' Paylin? yn 'e Internet Movie Database (IMDb). Larry Flynt nominearre

 Keppelings om utens 
 Who's Nailin' Paylin? yn 'e Adult Film Database
 Who's Nailin' Paylin Homepage op hustler.com

Kategory:Amerikaanske pornofilm
Kategory:Ingelsktalige film
Kategory:Film út 2008
Kategory:Film fan Hustler Video